മഴ അലര്ട്ടുകളില് മാറ്റം കേരളത്തില് 7 ജില്ലകളില് യെല്ലോ അലര്ട്ട് Latest സംസ്ഥാനത്തെ മഴ അലര്ട്ടുകളില് മാറ്റം വന്നു. തിരുവനന്തപുരം, കൊല്ലം, ആലപ്പുഴ, മലപ്പുറം, കോഴിക്കോട്, കണ്ണൂര്, കാസര്കോട് ജില്ലകളില് യെല്ലോ അലര്ട്ട് ആണ്. ഗുലാബ് ചുഴലിക്കാറ്റിന്റെ പ്രഭാവത്തില്, അറബിക്കടലില് കാലവര്ഷക്കാറ്റ് സജീവമാകുന്നതാണ് മഴ ശക്തമാകാന് കാരണം. മണിക്കൂറില് 50 കിലോ മീറ്റര് വരെ വേഗതയില് കാറ്റ് വീശാന് സാധ്യതയുള്ളതിനാല് ഇന്നും മത്സ്യബന്ധനത്തിന് വിലക്ക് ഉണ്ട്. വടക്ക് പടിഞ്ഞാറന് ബംഗാള് ഉള്ക്കടലില് പുതിയ ഒരു ന്യുനമര്ദ്ദം കൂടി രൂപപ്പെട്ടു. വരും ദിവസങ്ങളിലും കേരളത്തില് മഴ തുടരാനാണ് സാധ്യത. ഗുലാബ് ചുഴലിക്കാറ്റ് ദുര്ബലമായി ന്യൂനമര്ദ്ദമായി മാറിയതോടെ തെലങ്കാനയിലും ആന്ധ്രയുടെ വടക്കന് ജില്ലകളിലും കനത്ത മഴ തുടരുകയാണ്. English Summary : kerala yellow alert in 7 districts